Sorte Orm

Sorte Orm (orig: Blackadder) er en britisk komiserie som gikk på BBC i fire omganger fra 1983 til 1989. Serien handler om en oppdiktet historisk person kalt «Svarte Orm» (spilt av Rowan Atkinson). Serien tar for seg fire epoker i britisk historie. Den første er lagt til slutten av den britiske middelalderen og den siste er satt til fronten under den første verdenskrig. Hver serie hadde sin egen undertittel. 

Skuespillere
I tillegg til Atkinson og Tony Robinson (som spiller i samtlige sesonger), medvirker også følgende skuespillere i serien:
Robert East
Tim McInnerny
Patrick Allen
Brian Blessed
Miranda Richardson
Stephen Fry
Patsy Byrne
Hugh Laurie som George.
Helen Atkinson-Wood

Andre skuespillere med gjesteopptredener:
Peter Cook
Simon Jones
Tom Baker
Gabrielle Glaister
Robbie Coltrane
Bill Wallis
Rik Mayall

Sesonger

SesongÅrNorsk tittelOriginaltittelPeriode11983Sorte Orms førsteThe Black AdderStarter i 148521986Sorte Orms andreBlackadder IIElizabeth Is tid.31987Sorte Orms tredjeBlackadder the ThirdMellom 1811 og 182041989Sorte Orms fjerdeBlackadder Goes ForthFørste verdenskrig

Første sesong

Handlingen i første sesong begynner om kvelden 21. august 1485, dagen før slaget ved Bosworth Field. Edmund, som i første episode tok tilnavnet The Black Adder. Slaget tar en noe annen vending enn det historiebøkene forteller, og hans far blir konge med navnet Richard IV. Sesongen følger den ambisøse prins Edmund gjennom intrigene på slottet. 

Blant historiske personer som blir fremstilt er:
 Richard av Shrewsbury, 1. hertug av York – Sorte Orms farDen virkelige Richard av York var bare tolv år gammel i 1485; han er allikevel brukt som basis fordi han hadde en sterk posisjon til å arve tronen.
 Richard III av England
 Henry Tudor

EpisodeOriginaltittelHandling1The ForetellingEdmund dreper ved et uhell Richard III etter slaget ved Bosworth Field, og hans far blir dermed kongeI virkeligheten falt Richard III i slaget, og Henry Tudor ble konge som Henrik VII. Hans eldre bror blir prins av Wales, men Edmund aner muligheten til å en dag bli konge. Tjeneren Baldrick (Robinson) og Percy, hertug av Northumberland (McInnery), er hans faste følgesvenner.2Born to be KingEdmunds arverett trekkes i tvil når skotten Dougal MacAngus kommer på besøk; muligens er ikke kongen hans far allikevel.3The ArchbiskopEdmund blir utnevnt til erkebiskop av Canterbury for å sikre at arv tilfaller kronen og ikke kirken. Han unnslipper med nød og neppe et drapsforsøk, og klarer også å komme seg unna Englands farligste embete. 4The Queen of Spain's BeardEdmund skal giftes bort til den spanske arveprinsessen for å sikre en allianse. 5Witchsmeller PursuivantEdmund, Percy og Baldrick blir anklaget for å være hekser, og fremtiden ser dyster og kortvarig ut for dem. 6The Black SealSorte Orm samler de syv verste forbryterne i landet for å sikre seg tronen, men som vanlig stikkes kjepper i hjulene. 

Første sesong ble sendt på NRK sommeren og høsten 1984.

Annen sesong

I annen sesong er Edmund Blackadder en fattig adelsmann i tudortiden. Han er en av Elizabeth Is favoritter, og tilbringer mye av sin tid med å tilfredsstille hennes nykker. Igjen følges han av tjeneren Baldrick og Lord Percy. Stephen Fry spiller dronningens rådgiver, Lord Melchett, som Sorte Orm ser som sin nemesis.

Blant historiske personer som fremstilles finner man:
 Elisabeth I av England
 Walter Raleigh

EpisodeOriginaltittelHandling1 (7)BellsEdmund ansetter en ny tjener, Bob, som han føler en sterk tiltrekning til. Bryllupsklokker ringer for paret, men forloveren Lord Flashheart (Mayall) snur ting på hodet.2 (8)HeadSorte Orm blir utnevnt til Lord High Executioner, og må sørge for at rett hode kuttes av til rett tid.3 (9)PotatoEdmund må forsøke å overgå sir Walter Raleigh, og legger ut på en kort jordomseiling. 4 (10)MoneyEdmund skylder penger til personer med svært direkte innkrevingsmetoder, og må ty til drastiske midler for å redde livet.5 (11)BeerEdmunds rike og svært puritaniske onkel og tante kommer på besøk, samtidig som det er planlagt høy festfaktor i rommet ved siden av.6 (12)ChainsSorte Orm blir kidnappet av en mann med et alvorlig mindreverdighetskompleks. 

Tredje sesong

Sorte Orm er i tredje sesong tjener for prins George (Hugh Laurie) i perioden hvor han var regent for sin mentalt syke far Georg III. I denne sesongen har han bare Baldrick som fast følgesvenn, mens Percy ikke lenger er med. Tim McInnery er allikevel med i serien, i en mindre rolle som Lord Topper. 

Blant historiske personer som fremstilles i sesongen finner man:

 Georg IV av Storbritannia (som prinsregent)
 Samuel Johnson
 Arthur Wellesley, 1. hertug av Wellington

EpisodeOriginaltittelHandling1 (13)Dish and DishonestyPrinsregenten står i fare for å miste sin apanasje, og Edmund må finne en råtten valgkrets for å redde økonomien.2 (14)Ink and IncapabilitySamuel Johnson vil ha prinsens støtte til sitt ordbokprosjekt. Edmund kludrer det hele til.3 (15)Nob and NobilityFranske aristokrater som har flyktet fra revolusjonen oversvømmer Edmunds favorittspisested, og han roter seg inn i et farlig foretak.4 (16)Sense and SenilityPrinsens palass oversvømmes av slitsomme skuespillere og farlige anarkister.5 (17)Amy and AmiabilityEdmund forsøker å finne en kone til prinsen, men velger helt feil.6 (18)Duel and DualitySorte Orm havner i duell med ingen ringere enn hertugen av Wellington.

Fjerde sesong

Den fjerde sesongen er lagt til første verdenskrig, med skyttergravene på Vestfronten som scene. Edmund Blackadder er kaptein i den britiske hæren, og deler bunker med menig Baldrick og løytnant George Colthurst St Barleigh (Laurie). Lauries rollefigur minner sterkt om prins George i sesong tre. Percy er heller ikke denne gang med; McInnery spiller kaptein Kevin Darling. Stephen Fry er tilbake som Melchett, denne gang som en noe forrykt general. 

Fjerde sesong inneholder i antikrigsbudskap, som lar seg merke i Sorte Orms syrlige kommentarer, og som spesielt blir tydelig i sesongavslutningen. Her skiller sesongen seg klart fra de foregående. 

Vist på NRK første gang høsten 1990.VG - Kaptein Svarte Orm (10.11.1990, s.56)

EpisodeOriginaltittelHandling1 (19)Captain CookEdmund forsøker å få en tryggere tilværelse gjennom å bli offisiell krigskunstner.2 (20)Corporal PunishmentSorte Orm spiser en brevdue, noe som er belagt med dødsstraff. Han må manøvrere kløktig om han skal unnslippe eksekusjonspelotongen. 3 (21)Major StarDen russiske revolusjon og Charlie Chaplin skaper problemer for Sorte Orm.4 (22)Private PlaneRoyal Air Force ser ut til å være den beste veien bort fra skyttergravene.5 (23)General HospitalEn tysk spion lusker et sted, og Edmund må finne ham. 6 (24)GoodbyeeeDet siste slaget nærmer seg. 

Spesialepisoder og sketsjer

Pilotepisoden

Pilotepisoden ble aldri vist på fjernsyn. Plottet er omtrent det samme som i episode av første sesong, men enkelte skuespillere ble byttet ut. Blant annet ble Baldrick i pilotepisoden spilt av Philip Fox. 

Blackadder: The Cavalier Years

The Cavalier Years er en femten minutter lang episode med handling fra den engelske borgerkrigs siste dager. Den ble laget for Comic Reliefs Red Nose Day i 1988.

Blackadder's Christmas Carol

Den 45 minutter lange spesialepisoden er en parodi på Charles Dickens' A Christmas Carol. 

Shakespeare-sketsjen

Sketsjen ble laget i 1989, med Hugh Laurie som William Shakespeare og Rowan Atkinson som forfatterens agent Edmund Blackadder, som klager på at Hamlet er et altfor langt stykke.

Woman's Hour Invasion

I serien Woman's Hour, laget til inntekt for Children in Need, dukket Blackadder og Baldrick opp, reiste tilbake i tid, og snakket med Shakespeare. 

Blackadder: The Army Years

The Army Years er en kort sketsj skrevet av Ben Elton for Royal Variety Performance i 2000. 

Blackadder: Back & Forth

Back & Forth ble laget i forbindelse med overgangen til det 3. årtusen, og ble først vist i Millennium Dome i 2000. Blackadder og Baldrick reiser, som følge av et veddemål, tilbake i tid. De møter blant annet Shakespeare, Robin Hood og Wellington, og forandrer historiens gang på en dramatisk måte.

The Jubilee Girl

The Jubilee Girl ble sendt 29. desember 2002 i forbindelse med Elizabeth IIs gulljubileum. 

Fotnoter

Litteratur
 Richard Curtis, Rowan Atkinson og Ben Elton, Blackadder – The Whole Damn Dynasty, Michael Joseph/Penguin Books, London 1998, ISBN 0-7181-4372-8
 Eksterne lenker 


Kategori:Britiske komiserier
Kategori:Britiske TV-produksjoner fra 1980-årene
Kategori:TV-produksjoner på BBC
Kategori:TV-produksjoner satt til 1400-tallet
Kategori:TV-produksjoner satt til 1500-tallet
Kategori:TV-produksjoner satt til 1800-tallet
Kategori:TV-produksjoner satt til 1910-årene
Kategori:Britiske historieserier